CELEX: 62020TN0769
Language: et
Date: 2020-12-23 00:00:00
Title: Kohtuasi T-769/20: 23. detsembril 2020 esitatud hagi – Ryanair versus komisjon

22.2.2021   
            
            
               ET
            
            
               Euroopa Liidu Teataja
            
            
               C 62/42
            
         
      23. detsembril 2020 esitatud hagi – Ryanair versus komisjon
      (Kohtuasi T-769/20)
      (2021/C 62/53)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid E. Vahida, F. Laprévote, V. Blanc, S. Rating ja I. Metaxas-Maranghidis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 11. augusti 2020. aasta otsus C(2020) 5616 final riigiabi asjas SA.57586 (2020/N) – Eesti COVID-19: Rekapitaliseerimine ja subsideeritud intressimääraga laen Nordicale;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et Euroopa Komisjon kohaldas vääralt ELTL artikli 107 lõike 3 punkti b ja oma teatist „Riigiabi ajutine raamistik majanduse toetamiseks praeguse COVID-19 puhangu kontekstis“, kui ta järeldas, et abi aitab kõrvaldada tõsise häire Eesti majanduses, et Nordica on abikõlbulik ja et konkurentsimoonutuste, riigi väljumise ja ümberkorralduse tingimused on täidetud, ja rikkus oma kohustust kaaluda abi kasulikku mõju ning selle negatiivset mõju kaubandustingimustele ja kahjustamata konkurentsi säilitamisele (st tasakaalustatuse kriteerium).
               
            
                  2.
               
               
                  Teine väide, et Euroopa Komisjon rikkus ELTL erisätteid ja diskrimineerimiskeelu, teenuste osutamise vabaduse ja asutamisvabadusega seotud liidu õiguse üldpõhimõtteid, millele tugineb lennutranspordi liberaliseerimine liidus alates 1980ndate lõpust.
               
            
                  3.
               
               
                  Kolmas väide, et vaatamata tõsistele raskustele jättis Euroopa Komisjon ametliku uurimismenetluse algatamata ja rikkus hagejate menetlusõigusi.
               
            
                  4.
               
               
                  Neljas väide, et Euroopa Komisjon rikkus oma põhjendamiskohustust.